
DISSERTATIO  MEDICA 


INAUGURARIS 

DE 

APOPLEXIA. 


Auctore  Alberto  Parry  Moss. 


PROCEM  IUM. 

MOrborum  haud  paucorum  pathologia, 
quibus  genus  humanum  vexatur,  adeo 
in  atra  caligine  immergitur,  ut  etsi  medicina 
plurimis  incrementis  aucta  sit,  tamen  usque 
ad  hoc  aevum  novissimum,  nimis  frequenter 
occurrunt  exempla,  in  quibus,  etiam  peritissi¬ 
me  adhibita,  nequidquam  valet.  Artes,  sci¬ 
entiaeque  complures,  summo  fere  fastigio  frui 

A  videntur : 


Q,  DE  APOPLEXIA. 

videntur  :  Medicina  atqui,  quanquam  annis 
recentioribus  magnopere  locupletata,  omnium 
tamen  aliarum,  maxime  deficit.  Cum  vero 
in  memoria,  oeconomiae  animalis  arcana,  che¬ 
mia  hodierna,  in  apertum  prolata,  tenemus, 
nobis  forsitan  detur,  spem  jucundissimam 
fovere,  hanc  prae  omnibus  ad  hominum  feli¬ 
citatem  spectantem,  nomen  haud  aliis  scien- 
•  * 

tiis  inferius,  breviter  assecuturam  esse. 

Augmen  luxuriae,  ideoque  morborum,  me¬ 
dici  conatus  quam  maxime  necessarios  red¬ 
dit. 

E  numero  malorum  intemperantia  prove¬ 
nientium,  fatalissimum  selegi  :  quod  de  hac 
ro  aliquid  novi  offerrem  minime  credens, 
(nullo  enim  in  morbo  nosologiae  clarior  ap¬ 
paret  causa,  vel  inter  homines  in  arte  meden¬ 
di  haud  ignaros  certior  stat  curatio),  frequens 
vero,  remediaque  promptissime  postulat. 


Mihi 

Mihi  ad  hunc  seligendum,  altera  quoque 

^  / 

adfuit  instigatio  :  Medicos  fere  inter  omnes 
in  rure  vitam  ducentes  (me  judice)  modus 
valet  medendi,  tum  morbi  pathologice,  tum 
experientiae,  parum  congruus. 

Ad  Classem  neuroses  et  Ordinem  comata , 

* 

celeberrimus  relegavit  Cullenus,  verbis¬ 
que  sequentibus  Apoplexiam  definivit:  “  Mo¬ 
tus  voluntarii  fere  omnes  imminuti,  cum  sor 
pore  plus  minusve  profundo,  superstite  motu 
cordis  et  arteriarum.” 


HISTORIA  MORBI. 

Apoplexiam  (a  verbo  Graeco 
percutio ,  nominatam)  varias  in  species  varie¬ 
tatesque  dividunt  nosologi.  Harum  praeci¬ 
puae,  ferofa  et  /anguinea  denominantur  ;  de 

his 

his  itaque  duabus  medici  frequentissime  opem 
quaerentibus,  tractare  maxime  in  animo  est. 

Ex  quo  vixit  Hippocrates,  de  hoc  mor¬ 
bo,  theorias  quam  diversissimas  proposuerunt 
auctores.  Antiquorum  sententiae  (corporis 
anatomia  tunc  temporis  parum  accurate  in¬ 
tellecta)  omnino  hodiernis  absurdae  videntur, 
vel  etiam  in  nonnullis  vix  aut  ne  vix  quidem 
intelligi  possunt. 

Hippocrates,  inter  cerebrum  et  glandulas, 
tum  formam  tum  officium,  analogiam  inter¬ 
cedere  habens,  humores  secretos  e  capite  per 
meatus  quosdam  (qui  tamen  pro  certo  neque¬ 
unt  inveniri)  perfluere  sibi  persuasit.  Haec 
profluvia  ad  sanitatem  cerebri  tuendam  ne¬ 
cessaria  illi  apparuere,  et,  eo  judice,  si  unquam 
supprimerentur,  impetus  apoplexiae  haud  ra¬ 
ro  occurreret. 

Galenus,  una  cum  multis  aliis,  morbum 

A 

de  quo  nunc  agimus,  ex  pituita  quadam  geli¬ 
da 

da  viscidaque,  cerebri  ventriculos  opprimen¬ 
te,  vel  in  aetate  provectiore,  scilicet  ex  qua¬ 
draginta  ad  sexaginta  annorum,  humore  me¬ 
lancholico,  oriri  affirmavit. 

Ad  hoc  refutandum,  laboravit  Fornelius, 
qui  vel  compressionem  vel  obstructionem  ar¬ 
teriarum  cerebri,  causam  esse  duxit :  qua, 

corde  spiritu  consueto  privato,  sensus  motus- 

* 

que  suspendi  necesse  est. 

Hujusmodi  fuerunt  theoriae  ab  hominibus 
celeberrimis  propositae,  et  priusquam  flore¬ 
bat  Hoffmannus,  opinio  nulla  verisimilis  me¬ 
dicis  promulgata  fuerat. 

Ille  de  hac  re  scribens,  Apoplexiam  effu¬ 
sioni  vel  sanguinis  vel  seri  refert,  quae  sub- 

/ 

stantiam  teneram  cerebri  comprimens,  secre¬ 
tionem  et  distributionem  fluidi  hujus  subti¬ 
lis  per  nervos,  ad  sensum  motumque  tam  ne¬ 
cessarii,  impedivit ;  quapropter  actiones  tum 

V 

animales 

animales  tum  vitales,  diminutae,  et  denique 
omnino  abolitae  sunt. 

Huic  theoriae  Boerhaave,  Van  Swieten, 
aliique  praeclari,  postea  faverunt :  variae  ta¬ 
men  opiniones  adhuc  receptae  sunt ;  et  equi¬ 
dem,  ex  obscuritate  in  qua  morborum  pleri- 
que  delitescunt,  minime  mirandum,  ut  in  hoc 
quam  in  aliis  affectibus  morbidis,  medici  in¬ 
ter  se  tam  valde  dissiderent.  Licet  itaque 
exclamare,  in  verbis  Virgilii, 

“  Felix  qui  potuit  rerum  cognoscere  causas.” 

Multis  in  exemplis  signa  sequentia,  scilicet, 
dolor  capitis,  vertigo,  circa  caput  constrictio¬ 
nis  sensus,  somnolentia,  memoriae  defectus, 
visus  depravatus,  palpebrae  superioris  lapsus, 
auditus  gravitas,  tinnitus  aurium,  linguae  ti¬ 
tubatio,  epistaxis,  incubus,  et  extremorum 
torpor,  paroxysmum  praecedunt.  Adoritur  ta- 

i 

men  haud  raro,  nullo  praesente  praemonito, 
cum  aegrotus,  si  erectus  fuerit,  derepente  qua¬ 
si  fulmine  percussus,  humi  procumbit. 


Sensus 

Sensus  externi  internique,  una  cum  actione 
musculorum  involuntariorum,  fere  omnes  abo¬ 
liti  ;  facies  plerumque  turgida,  rubescit  et 
aliquando  colorem  lividum  assumit ;  oculi 
prominentes  et  aliquatenus  rubore  suffusi 
sunt  ;  pupilla  dilatatur  vel  motu  convulsivo 
afficitur  :  ex  ore  saepe  prodit  saliva  spumosa  : 
vasa  capitis  et  colli  nonnunquam  adeo  sangui¬ 
ne  implentur,  ut  ad  distantiam  ulnarum  com¬ 
plurium,  ille  clarissimus  Monro  secundus  ar¬ 
teriarum  carotidum  pulsus  plane  conspexit ; 
latus  paralysi  minus  severe  laborans  motibus 
inordinatis  haud  raro  agitatur ;  pulsus  ple¬ 
rumque  tardus,  plenus,  saepe  validus  vel  etiam 
in  nonnullis  intermittit ;  respiratio  difficilis 
et  laboriosa  fit  et  frequenter  stertore  comita¬ 
tur  ;  saepe  adest  vomitus  ;  modo  ischuria,  mo¬ 
do  incontinentia  urinae  urget ;  et  faeces  vel 
homine  inscio  elabuntur,  vel  alvus  maxime 
astricta  est. 

Huic  morbo,  nisi  subito  lethali,  plerumque 
succedit  Hemiplegia. 


CADAVERUM 

CADAVERUM  SECTIONES. 


i 

Secto  cadavere,  quasdam  sequentium  ocu¬ 
lis  semper  obveniunt.  Vasa  cerebri  et  mem¬ 
branarum,  capite  inspecto,  praeter  naturam 
impleri  videntur ;  multum  saepe  sanguinis 
vel  seri  inter  duram  et  piam  matrem,  et  prae¬ 
cipue  in  ventriculis,  observatur  :  hoc  exhala¬ 
tione  aucta,  ille  ex  arteriarum  ruptura  prove¬ 
niente,  quocirca  de  apoplexia  sanguinea  et  se¬ 
rosa  loquimur.  Adsunt  quoque  nonnunquam 
aneurismata,  ossificationes,  tumores,  hydati- 
des,  multis  cum  aliis. 

Cavis  thoracis  et  abdominis  patefactis,  pul¬ 
mones  plurimum  indurati  et  tuberculis  saepe 
vexati  sunt ;  valvulae  cordis,  vasa  magna  san¬ 
guinem  vehentia,  praesertim  aorta  descendens, 
in  multis  exemplis  formam  induunt  osseam  ; 

stomachus 

stomachus  haud  raro  imrrr  .ce  distenditur,  et 
viscerum  aliorum  mole?  multum  augetur 

f 

DIAGNOSIS, 

% 

In  hoc  quidem  morbo,  adeo  perspicua  sunt 
symptomata,  ut  in  plerisque  facile  dignosci 
possint. 

Ex  Paralysi  (varietas  tantum  habenda,  al¬ 
tero  in  alterum  saepe  mutato)  discrepat,  quod 
haec  in  partes  quasdam  corporis  solummodo 
subit,  et  pulsu  tardo  mollique  comitatur :  in 
illa,  e  contrario,  totum  afficitur  corpus',  et  in 
somnum  profundum,  pulsu  tardo,  pleno,  ple¬ 
rumque  valido,  illabitur  aeger. 

B  Motus 

\  h  - 


*  Vide  Morgagni  de  Causis  et  Sedibus  Morbo¬ 
rum.  Etiam 


Baiilie*s  Morbid  djiatomy* 


10 


DE  APOPLEXIA. 


Motus  absentes  convulsi  vi,  vel  unum  soluiq. 
latus  affectum,  inter  hanc  et  Epilepsiam  dis- 

7  9 

crimen  sat  manifestum  praebent. 

Apoplexia  ex  Syncope,  pulsu  et  faciei  co- 

9 

lore  distinguitur  ;  in  hac  enim  arteriae  micare 
recusant,  facies  albescit  et  oculi  clauduntur  ; 
in  illa  vero  vibrant  arteriae,  facies  plerumque 
rubescit  et  turgida  fit,  et  oculi  semiaperti  et 
immobiles  perstant. 

Apoplexiae  ebrietatisquz  signa  adeo  sunt  in¬ 
vicem  similia,  ut  inter  haec  discriminare,  acer¬ 
rimo  saepe  opus  est  ingenio.  Ebrietatem  ta¬ 
men,  si  liquores  spirituosi  vel  halitu  vel  vo¬ 
mitu  odorem  edant,  suspicari  liceat.  Hoc 

* 

vero  ex  se  ipso  minime  sufficit,  quoniam  pa¬ 
roxysmus  apoplecticus  intemperantiae  haud 
raro  supervenit ;  idci^o  ad  opinionem  certio¬ 
rem  reddendam,  oportet,  ut  investigemus  de 
modo  vitae,  in  quo  antehac  se  occupaverat, 
quibus  signis  primum  affectus  fuerat,  si  subi- 

to,  vel  denique  an  ad  ebrietatem  incitandam 
sat  liquoris  bibisset. 

Haec  et  similia  praecipue  observanda,  alio- 
quin  errores  haud  minus  aegri  saluti  quam  me¬ 
dici  famae  nocivi,  occurrerent. 


DE  CAUSIS. 

Inter  causas  quae  ad  hunc  morbum  procli¬ 
vitatem  praebent,  aetas  quaedam  imprimis 
enumeranda ;  paroxysmo  ante  annum  qua¬ 
dragesimum  raro  invadente. 

Ad  hoc  explicandum,  pauca  valent  verba. 

Quoniam  in  juventute,  ut  magis  cojnpletae 
sint  arteriae,  ad  corpus  evolvendum  necesse 
est,  parietes  venarum  quam  arteriarum  (ut 
plane  demonstrant  experimenta  Baronetti  cla¬ 
rissimi  CliftoK  Wintringham)  majore  den¬ 
sitate  praeditae  sunt :  ob  quam  causam,  san¬ 
guis 

guis  non  sine  mora  in  venas  admissus,  iri  arte-* 
riis  uberius  accumulatur.  Summa  tamen  ac-^ 
me  corpore  fruente,  talis  sanguinis  distributio 
minime  valet,  et  arteriae,  earum  actione  et 
pressura,  venas  densitate  viribusque  demum 
exsuperant,  et  jam  sanguis  in  his,  repugnantia 
devicta,  potius  quam  in  illis  exuberare  inci¬ 
pit,  et  plethoram,  venosam  dictam,  inducit. 

Observatu  dignum  est,  quod  in  venis  ex¬ 
tremorum,  vel  in  iis  quae  musculorum  com¬ 
pressioni  objiciuntur,  numefae  interpositae  sunt 
valvulae,  ne  sanguis  regurgitaret  agentes  ; 
mutua  itaque  ope  musculorum  et  valvularum 
sanguis  ad  dextram  cordis  auriculam,  multo  fa¬ 
cilius  refluit.  Venae  tamen  cerebri,  tum  thora¬ 
cis  tum  abdominis,  (neglectis  azygos  et  sperma¬ 
ticis),  qpn  sic  se  habent :  sanguinem  exinde  in 
his  magis  quam  in  aliis  corporis  partibus  a- 
bundare,  satis  in  aprico  est. 

Caput  magnum  collumque  breve ,  inter  causas 
praedisponentes  enumerantur ;  hoc  velocita¬ 
tem. 

terti,  illud  copiam  versus  cerebrum  permag¬ 
nam  sanguinis  indicat :  pulsus  enim  arteriarum 
quo  minus  ex  corde  distat,  eo  pro  rata  magis 
fit  validus ;  si  itaque  arteriae  carotidae  bre¬ 
viores  fuerint,  sanguis  in  vasa  capitis  impetu 
\ 

aucto  propellitur. 

Existimant  nonnulli,  collum  breve  in  alte¬ 
ro  etiam  modo  hominem  aptum  reddere  quem 
adoriatur  hic  morbus,  viz.  sanguinem  ob  bre¬ 
viorem  ejus  descensum  perpendicularem  in 
venas  subelavianas,  minus  ad  impedimentum 
amovendum  valere,  quod  cum  vasa  angulis 
conveniunt  semper  in  occursu  est :  de  hoc 
vero  nihil  certi  hafiemus. 

Obesitas ,  quod  vasa  exteriora  comprimit,  et 
sanguinem  in  interiora  pressurae  minus  ob¬ 
noxia  repellit,  paroxysmo  apoplectifl)  quam 
maxime  favet.  Cum  vero  proclivitas  ex  ple- 
thora  praecipue  pendet,  quaecunque  igitur  vel 
hanc  vel  illam  inducant,  (et  cum  obesitate 
plerumque  coit  plethora),  inter  causas  praedis- 

ponentes 

ponentes  recte  collocantur ;  qualia  liquores 
fermentati  et  spirituosi  immodice  assumpti, 
cibi  ex  materiis  *  carneis,  diaeta  generalis  lau¬ 
tior,  etiam  vita  sedentaria  :  haec  enim  humo¬ 
res  secretos  et  excretos,  bilem  praesertim,  et 
exhalationes  quas  effundunt  arteriolae  in  mag¬ 
na  intestina,  et  alvi  excretionem,  imminuit. 

His  jam  tractatis,  summa  dignum  obser- 
vantia,  alterum  annectatur  ;  nempe, 

Inebrietas. 


“  Mr  Is1.  Worsley,  in  an  interesting  Account 
of  his  Travels  and  sufferings,  recently  published, 
remarks,  that  Apoplexies  and  sudden  deaths  are 
rarely  heard  of  on  the  Continent,  where  (as  he  ob¬ 
serves)  tfegetable  food  constitutes  the  principal 
portion  of  their  sustenance :  and  that,  on  the  con- 
trary,  in  England,  where  more  animal  diet  is  de- 
voured,  than  perhaps  in  any  other  country,  Apo¬ 
plexies  and  sudden  deaths  are  notoriously  frequent 
in  their  occurrence.” 

Monthly  Magazine for  fune  1806. 

Inebrietas . — Agit  non  solum  quod  plethoram 
promoveat,  sed  etiam  quod  sanguinis  versus 
caput  circuitum  adaugeat :  nam  corpore  saspe 
inebriato,  demum  adeo  fit  debile,  et  func¬ 
tiones  ejus  variae  adeo  laesae  sunt,  ut  sanguis 
in  partes  remotas  minus  libere  transit :  Vasa 
praeterea  capitis  nimis  et  crebro  distenta,  frus¬ 
tra  reagere  tentant  ;•  circuitu  itaque  in  hac 
parte  labascente,  plenitudo  et  turgescentia  va¬ 
sorum  cerebri  necessario  aderint. 

Omnia  supra  dicta  huic  morbo  proclivita¬ 
tem  maxime  impertiunt.  His  tamen  omni¬ 
no  abjectis,  ex  labe  haereditaria  originem  du¬ 
cat  :  cujus  reddere  rationem  non  satis  in 
promptu  est ;  mihi  equidem  ex  quadam  struc¬ 
tura  propria  vasorum  cerebri,  circuitui  ini¬ 
mica,  pendere  videtur  :  hoc  vero  demonstrare 
non  possumus ;  idcirco  quasi  conjectura  so¬ 
lummodo  habendum  est. 


C  AUSiE 

CAUSJE,  EXCITANTES, 

duo  in  genera  se  resolvunt  ;  in  has  quae 
cordi  et  arteriis  motum  majorem  reddunt,  et 
sic  impetum  rivumque  sanguinis  ad  caput 
adaugent ;  vel  in  illas  quae  liberum  ejus  re¬ 
gressum  per  venas  impediunt.  Effectus  simi¬ 
les  utraeque  inducunt,  et  in  paroxysmo  apo» 
plectico  concitando,  pariter  valent. 

Causae  frequentiores  sunt,  nimia  cibi  ingur¬ 
gitatio,  exercitatio  vehemens,  usus  alcoholis 
in  variis  ejus  formis  immoderatus,  violentes- 
que  animi  affectus.  Qua  ratione  harum  pri¬ 
ma  morbum  tam  lethalem  cieat,  inter  medi¬ 
cos  multum  disputatum  fuit.  Alii  habent, 
stomachum  nimis  repletum  aortam  descen¬ 
dentem  comprimere,  et  inde,  circuitu  ad  infe¬ 
riora  impedito,  sanguinis  ad  vasa  cerebri  flu¬ 
men  augeri.  Simul  quoque  habetur  septi 
transversi  descensui  obstare,  quo,  pulmoni¬ 
bus 

bus  minus  libere  explicatis,  sanguis  per  eos 
difficilius  transit,  ej  usque  ex  capite  regressus 
plurimum  languescit. 

Alii  iterum  in  memoria  tenentes  stoma¬ 
chum  repletum  antrorsum  procedere,  hanc 
theoriam  penitus  rejecerunt,  ej  Usque  effec¬ 
tus  ex  stimulo  subito,  systemati  nervoso,  alla¬ 
to,  oriri  credunt*. 

Alii  talem  distentionem,  plethora  repente 
inducta,  hunc  morbum  incitare  volunt ;  hoc 
vero,  si  tempus,  ad  ciborum  concoctionem 
perficiendam,  necessarium  consideretur,  mi¬ 
nime  credendum  est. 

» 

De  tribus  aliis  causis,  agunt,  ut  patet,  sti¬ 
mulum  arteriis  admovendo ;  quoniam  vero, 
hae  actionem  aliquatenus  inter  se  discrepant, 
de  singulis  pauca  observare  liceat. 

C  Exercitatio 


*  Audi  Gregor.  Praeleft,  de  Med.  Pra&.  in  A- 
cad.  Edin. 

Exercitatio  vehemens . — Ex  quibus  antea  dic¬ 
tis,  viz.  sanguinem  per  vena9  extremitatum 
ope  musculorum  facilius  refluere,  constat  equi¬ 
dem,  si  motus  augeatur  muscularis,  regressum 
ad  cor,  et  hinc  per  arterias  circuitum,  multo 
celeriorem  fieri.  Sanguine  jam  ad  cerebrum 
in  quantitate  insolita  admisso,  venisque  pres¬ 
sura  non  succurrente,  ruptura  arteriarum,  vel 
cerebri  in  vasis  congestio,  haud  raro  eveniret. 
Pulmones  etiam,  corpore  vehementer  agitato,, 
maxime  opprimuntur. 

•  r  1  ■  /  '  r  * 

•  A  "  •  •  '  '  *  .  .  .  •*  .  1  i  J  • 

Inehrietas . — Liquores  spirituosi  corpus  po¬ 
tissimum  stimulant :  arteriarum  micationes 
crebrescunt,  genusque  nervosum  in  actionem 
auctam  incitatur.  Color  faciei  floridus,  qui 
usum  alcoholis  comitatur,  incursum  sangui¬ 
nis  majorem  ad  vasa  capitis  demonstrat.  Quo 
major  sit  copia  in  ventriculum  accepta,  eo 
validiores  fuerint  effectus.  Liquore  sumpto 
moderate,  imaginationes  quam  jucundissimae 
adsunt,  fortis  fit  fortior,  timidusque  fortitu¬ 
dinem  acquirit  :  sumpto  immoderate,  vires 

,  ,  ;  .  ,  .  •  4  I  ’  ■  ,  , 

imminute 

imminutae  sunt,  loquela  abnormis  et  turbata 
evenit,  corpusque  demum  universum  sensu 
et  motu  omnino  caret. 

rr-  ...  ...  *t  4  • 

•  f  , 

AffeEius  animi  violentes . — Ira  vel  gaudium 
vehemens  summo  cum  periculo  saepe  conso¬ 
ciatur,  nec  fatalia  desunt  exempla.  Effectus 

\ 

minoris  momenti  quotidie  observandi  sunt ; 
hominem  enim  ira  tumentem  vix  ulla  reti¬ 
nere  vincula  possunt :  unde  axioma,  “  Rege 
animum,  qui  nisi  paret,  imperat.” 

Hae  agunt  affectiones,  quod  systema  totum 
nervosum,  et  hoc  intercedente,  cor  et  arte¬ 
rias  excitant ;  his  namque  urgentibus,  pul¬ 
sus  celerior  et  plenior  fit,  genae  florescunt,  et 
vasa  capitis  et  colli  turgida  sunt  sanguine. 
“  Ira  (ait  celeberrimus  ille  Home,  in  ejus 
Medicinae  Principiis)  fibras  constringit,  mo¬ 
tum  sanguinis  accelerat,  sanguinem  ad  supe¬ 
riora  determinat,  dolorem  in  scrobiculo  cor¬ 
dis  excitat,  et  spasmodicas  stricturas  in  ven¬ 
triculo,  ductu  choledocho  et  intestinis,  con¬ 
citat. 

citat.  Hinc  larga  salivae  copia,  oris  amari¬ 
ties,  vomitus  bilis,  volvulus,  apoplexia,  phre¬ 
nitis,  febris.”  In  iis  igitur  qui  huic  morbo 
proclives  sint,  tales  affectus  paroxysmum  in¬ 
ducere  queant. 


Causae  aliae  de  quibus  nunc  dicendum  est, 
sunt,  ligaturae  circa  collum  arctae,  caput  de¬ 
missum,  studium  acre,  vices  caloris  ffigo- 
risque  subitae,  inspiratio  vel  expiratio  diutur¬ 
na. — De  his  ordine. 


Ligatura  circa  collum  arclce.—^ Cursu  libero, 
sanguini  e  capite  redeunti,  negato,  necesse  est, 
ut  vasa  cerebri  quam  maxime  impleantur, 
etiamque  in  nonnullis  exemplis  usque  ad 
rupturam  ;  collo  praeterea  ligato,  trachea 
comprimitur,  unde  respiratio  impedita,  ef¬ 
fectum  jami  memoraturn  plurimum  augebit. 

Eodem  fere  modo,  agit,  si  breve  sit  col¬ 
lum,  subita  capitis  detortio  ;  nam  venae  jugu¬ 
lares  in  superficiem  jacentes  torquentur  et 

diametris 

diametris  imminuuntur,  dum  arteriae  caro- 
tidae  magis  in  centrum  motus  sitae  vix  affici¬ 
untur  *. 

\ 

Caput  demissum . — Sanguinis  circuitus,  ut 
optime  innotuit,  positura  multum  et  varie  af¬ 
ficitur.  In  syncope  (quae  plerumque  ex  ino¬ 
pia  sanguinis  in  capitis  vasis  enascitur)  status 
valet  supinus  ;  sanguis  enim  ut  antea  non  con¬ 
tra  gravitatem  profluens,  ej  usque  per  venas 
regressu  modice  morato,  in  cerebro  cito  ac¬ 
cumulatur,  et  ad  actionem  ejus  solitam  ite¬ 
rum  excitat.  Si  vero  caput  se  pronum  ha¬ 
beat,  et  hoc  in  positu  diu  maneret,  res  om¬ 
nino  huic  contraria  accidit :  quamvis  enim 
cerebro  sanguine  privato,  vires  nervosae  defi¬ 
ciant,  tamen  vasis  nimis  distentis,  vertigo, 
dolor  capitis,  vel  etiam  mors  ipsa,  conseque¬ 
rentur. 

In 


*  Vide  Fpthergill.  Opera. 

In  tali  corporis  situ,  sanguis  non  solum  per 
arterias  majori  flumine  ad  caput  propellitur, 
sed  etiam  regressus  ejus  in  cavam  superiorem 
maxime  impeditur. 

«  *  •  •  »  N  •  r 

.  r\  •  •  ■  '  r  •  v  •  •  .v  •  ,  > 

f  ^  \  •  iJ  {  .+~  .  ;  \  i  •  \  •  V.  *  .  »  **• >5  '\  v »  v 

Studium  acre . — Novimus,  cerebri  energiam 
ex  quantitate  sanguinis  debita  arterialis  pen¬ 
dere  ;  animo  igitur  laborante,  hanc  nunc  ci¬ 
tius  solito  consumptam,  continuo  sustentari 
oportet ;  mihi  itaque  verisimile  videtur,  in 
studio  acri,  actionem  arterialem  in  cerebro 
plurimum  intendi  *. 

Vices 


en  rapport  avec  la  quantite  de  sang  arteriel  qu'il  re- 
^oit.  Je  connois  un  litterateur  qui  dans  la  chaleur 
de  la  composition  presente  les  symptomes  evidens 
d’une  sorte  de  fievre  cerebrale.  La  face  est  rouge 
et  animee,  les  yeux  etincelans  ;  les  carotides  battent 
avec  force,  les  veines  jugulaires  sont  gonflees  :  tout 
indique  que  le  sang  se  porte  au  cerveau  avec  une  a- 

bondancc 

Vices  caloris  et  frigoris  fubitee . — Calor  cor- 

■* *' .  *'■  ■—  4  '  ■  / 

di  et  arteriis  stimulus  est :  Sanguinis  circui¬ 
tus  acceleratur,  et  inde  halitus  cuticularis  ma- 

s 

gis 


bondance  et  une  rapidite  proportionnees  a  son  degre 
d*excitement.  Ce  n’est  meme  que  dans  cette  espece 

*  d’erection  de  1’organe  cerebral  que  ses  idees  faciles 
coulent  sans  efFort,  et  que  son  imagination  feconde 
trace  a  son  gre  les  plus  rians  tableaux.  Rien  ne  fa- 
vorise  autant  cet  etat  que  le  coucher  prolonge.  Dans 
cette  position  horizontale,  determination  des  hu- 
meurs  vers  la  tete  est  d’autant  plus  facile  que  les  or- 
ganes  exterieurs  dans  un  parfait  repos,  n’en  de- 
tournent  point  le  cours  :  il  suffit  pour  1'etablir  de 
fixer  fortement  son  attention  sur  un  objet.  Le  cer- 
veau  qui  est  probablement  le  siege  de  ce  travail  in- 
tellectuel,  ne  doit-il  pas  alors  etre  considere  comme 
un  centre  de  fluxion,  etle  stimulant  mental  ne  peut-il 
pas  etre  compare,  quant  a  ses  effets,  a  tout  autre  sti¬ 
mulant  chimique  ou  mecanique  ? 

•  .  . .  / ^  .  ■ .  3 

M  Un  jeune  homme  d’un  temperament  sanguin, 
sujet  aux  fievres  inflammatoires  qui  toujours  se  ter¬ 
minent  par  un  saignement  de  nez  abondant,  eprouve 

durant 

gis  fit  copiosus :  si  itaque  corpus,  rebus  sic 
se  habentibus,  vel  aeri  frigido  objiciatur,  vel 
in  frigidarium  immergatur  ;  perspiratio  subi¬ 
to  cessat,  sanguis  in  partes  interiores  repelli¬ 
tur,  et  versus  vasa  capitis  humores  determi¬ 
nantur. 

Quod  attinet  ad  calorem  vel  frigus  inten¬ 
sum,  alterutrum  apoplexiam  inducere  queat : 
cum  hoc  vero  illi  subito  succedit,  plus  adest 
periculi. 

Inspiratio  vel  expiratio  diuturna. — Sub  fi¬ 
nem  cujusvis  expirationis,  sanguis  per  pulmo¬ 
nes  difficilius  transit,  quod  equidem  indicatur 
ex  elevatione  et  depressione  cerebri  alterna, 
quae,  parte  calvariae  amota,  eodem  temporis 

puncto 


durant  les  paroxismes  une  augmentation  remarqua- 
ble  dans  le  force  de  son  intelligence,  et  dans  1’acti- 
vite  de  son  imagination,” 

Elemens  de  Physiologie ,  par  A.  Richerand. 

puncto  cum  tespiratione  perfici  videntur*. 
Si  itaque  inspiratio  vel  expiratio  plenior  fiet, 
sanguis  e  capite,  pro  rata  minus  libere  reflu¬ 
et  :  sic  nisus  violentes  in  cantu,  loquela,  flatu, 
vel  iis  in  similibus,  ruborem  faciei,  vertigi¬ 
nem  vel  etiam  paroxysmum  apopleeticum  in¬ 
duxerunt. 

An  tendunt  pulmones,  in  expiratione,  ad 
sanguinem  in  sinistram  cordis  auriculam  im¬ 
pellendum  ?  Hoc  quoque  effectum  inspiratio¬ 
nis  protractae  explicare  possit. 

Morbum  hunc  fatalem  excitantia,  caetera  jam 
liceat  enumerare  ;  talia  sunt,  fracturae  cranii, 
aneurismata  vel  tumores  in  cerebri  substantia 

D  reperti  \ 


*  Richerand  equidem,  motus  cerebrales  cum 
respiratione  congruere,  minime  concedit,  ex  pulsa¬ 
tione  vero  arteriarum  in  basi  cerebri  oriri  et  pulsui 
consonare,  affirmat. 


Vide  caput  “  de  Sensibus.” 

reperti  :  etiam  ossificationes  et  anuerismata 
vasorum  quas  sanguinem  e  capite  deferunt : 
quicquid  sanguinis  cursum  in  aorta  descen¬ 
dente  impedit :  quaevis  affectio  cordis,  systole 
vel  diastole  regulari  obstans  ;  et  denique  apo¬ 
plexiam  (ut  dicitur)  inducant,  substantiae  quae 
nervorum  mobilitatem  resolvunt.  Quales  sunt 

acidum  carbonicum ;  fumi  hydrargyri,  ce- 

\ 

russae,  et  aliorum  metallorum  :  venena  in  sto- 
machum  recepta  :  frigus,  concussio,  electrici- 
tas,  quaedamque  animi  affectiones 


>  ’  .  f  ,  j  i  |  ;  ; 

DE  CAUSA  PROXIMA. 

t 

•  Nihilominus  quod  varias  de  natura  hujus 
morbi,  auctores  tum  antiqui  tum  recentiores, 
theorias  adduxerunt,  vix  dubitandum  est,  si 
dissectiones  causasque  remotas  et  excitantes 

aspiciamus, 


*  Vide  Cullen. 

aspiciam us,  ex  compressione  cerebri  et  ner¬ 
vorum,  (specie  neglecta  illa  cujus  sit  ortus  vis 
nervosae  immobilitas),  inducta  plerumque  vel 
a  congestione  in  vasis  prioris,  vel  ab  effusione 
sanguinis  vel  seri  in  ejus  cavitates,  originem 
ducere.  Plura  de  hac  re  dare  argumenta,  om¬ 
nino  supervacuum  fuerit.  Hoc  quam  maxi¬ 
me  confirmavit  experientia,  casusque  quoti¬ 
diani  ejus  praestantiam  et  veritatem  docent. 

In  Commentario,  de  Affectionibus  Apoplec- 
ticis  et  Paralyticis,  paucis  annis  elapsis,  edi¬ 
to  *,  notiones  equidem  ab  his  alienae  sese  offe¬ 
runt  :  theoria  vero  Hoffmanni  quae  morbi 
effectus,  cerebri  compressioni  (ut  supra  ob¬ 
servatum  fuit)  refert,  fidei  dignissima,  et  nunc 
medicis  expertis  plerumque  agnoscitur. 

Notitia  de  causis  proximis  summi  est  mo¬ 
menti,  et  cui  animus  praecipue  dirigendus  est. 

*  Medicus 


*  Vide  Kirkland. 

Medicus  enim  tali  duce  carens,  per  tenebras 
semper  incedit,  et  non  nisi  empiricus  haben¬ 
dus.  Ad  hoc  perficiendum,  signis  morborum 
studere  oportet.  Effectus  remediorum  qui¬ 
bus  utimur,  et  eorum  actionis  ratio,  hic  plu¬ 
rimum  prosunt,  quippe  quae  huic  rei  lucem 
permultam  afferant;  sic  pro  causa  apoplexiae 
compressio  mechanica  recte  habetur,  remer 
diis  enim  mechanicis  cedit. 

Celeberrimus  Professor  Gregory,  in  Praelec¬ 
tionibus  ejus  de  Medicinae  Praxi  in  praestan- 
tissima  hac  Academia,  morbum  hunc  fatalem 
clare  explicavit,  omnesque  eas  vagas  hypothe- 

ses  non  solum  generi  humano,  sed  etiam  arti 

* 

medicinae  nocentes,  fauste  evertit. 


PROGNOSIS. 

Huic  morbo,  periculum  ingens  nunquam 
gbest.  Sedes,  ej  usque  ad  recursum  proclivi- 

tas, 

tas,  opinionem  quam  incertissimam  reddunt. 
Quo  gravior  vero  accessio,  eo  infaustior  pro¬ 
gnosis  ;  et  quoniam  symptomata  in  omnibus 

■N 

non  pariter  urgent,  quare  alia  aliis  in  timore 
magis  habenda  sunt ;  sic,  respiratione  pluri¬ 
mum  oppressa  et  stertore  conjuncta  ;  degluti¬ 
tione  vel  difficile  peracta  vel  penitus  amissa  ; 
potu  per  nares  regurgitante  et  spuma  ex  ore 
ejecta  :  corpore  tremoribus  et  convulsionibus 
vexato  :  sphincteribus  resolutis  ;  gelido  erum¬ 
pente  sudore  :  vel  denique,  propriis  remediis 
adhibitis #,  morbus  tamen  vix  relevatur  ;  tunc 
equidem  aeger  e  vivis  plerumque  eripitur. 

Respiratione,  e  contrario,  minus  urgente  ; 
facie  haud  multum  decolorata  ;  superveniente 
diarrhoea  v<el  profluvia  ulla  solita,  uti  fluxu 

haemorrhoidali 


*  “  Post  sanguinis  missionem  si  non  redit  et 
motus  et  mens,  nihil  spei  superest ;  si  redit,  sanitas 
quoque  prospicitur.” 


Celsus;  lib.  iii.  cap.  xxvii. 

haemorrhoidali,  epistaxi,  etc.  redeunte,  mor¬ 
bus  aliquando  feliciter  solvitur. 

Prognosis  forsan  prosperior  erit,  si  labes 
nulla  haereditaria  causis  excitantibus  se  con¬ 
jungat  :  et  denique  observandum  est,  paroxys¬ 
mum  apoplecticum  in  primo  suo  incursu  raro 
lethalem  esse  ;  sed  quo  frequentius  occurit, 
eo,  pro  rata,  sequela  magis  timenda  est. 

Apoplexia  a  venenis  exoriens,  morte  ple¬ 
rumque  terminatur. 

PRO  PHY  LAXIS* 

•  Priusquam  de  curatione  agitur,  haud  alie¬ 
num  in  primo,  pauca  de  prophylaxi  adducere. 
Hoc  equidem  multum  interest.  Morbus  ali¬ 
quando  tam  subito  aggreditur,  et  ad  eventum 
etiam  infelicem  tam  subito  procedit,  ut  saepe 
aegrotus,  arte  medicinae  nondum  in  auxilium 

invocata, 

invocata,  animam  expiraverit.  Nonnulli  ve¬ 
ro  ad  hunc  morbum  proclives,  si  medici  man¬ 
data  stricte  observarint,  multis  elabentibus 
annis,  immo  per  totum  vitas  decursum,  im- 
munes  fuerunt. 

•  i 

Modus  hic  prophylacticus,  causas  praedis- 

r 

ponentes,  excitantes,  praecipue  priores,  evitan¬ 
do  consistit.  Quaecunque  igitur  plethoram 
inducant  omnino  prohibentur :  inde  diaeta 
parca,  minus  nutriens,  e  vegetabilibus  potius 
quam  carne  confecta,  indicatur. 

Liquores  spirituosos  prae  omnibus  vitare  o~ 
portet.  Cum  vero  homines  his  stimulis  diu  usi 
fuerint,  eorum  moles  paulatim  et  parca  manu 
minuenda  est ;  corpus  enim  ullius  subitae  mu¬ 
tationis  fit  impatiens,  et  his  cito  amotis  mar- 
cessit,  debilitatur. 

Ne  urgeat  constipatio  plurimum  cavendum 
est :  et  alvus  astricta,  catharticis  idoneis  sol¬ 
venda  est. 


) 


Somnus 

Somnus  nimius,  quod  plethoram  inducit* 
semper  nocet. 


Nil,  forsan,  ad  hunc,  morbum  praevenien¬ 
dum,  magis  quam  exercitatio  valet :  si  mo¬ 
do  leni  comitatur  perspiratione,  nec  corpore 
nimis  calefacto,  nec  respiratione  anxia  evi- 
dente.  Exercitationes  vehementes,  praecipue 
si  adsit  obesitas,  ob  violentam  humorum  agi¬ 
tationem,  calorem  intensum,  et  subitum  re¬ 
frigerium,  periculo  associantur.  Leniores  ita¬ 
que,  ut  vectura  in  rheda,  ambulatio  et  equi¬ 
tatio,  in  usum  rectius  adhibeantur. 

Setacea  quoque  vel  fontanellse  circa  caput 
vel  collum,  plenitudini  vasorum  in  his  par¬ 
tibus  obstantia,  multum  conveniunt. 


Si  vero  his  omnibus  observatis,  paroxys¬ 
mus  tamen  apoplecticus,  signis  qua?  morbum 
antecedunt,  jamjam  minitetur,  sanguinis  e- 

missio 

missio  vel  ex  arteria  temporali,  vel  vena  ju- 


n 


v  ;  •  <  •  •  k  '  '  J  '  < 

gulari  *,  quam  maxime  prodest 


An  compressio  arteriarum  carotidum  ? 

-  1  ;;  ,  •  y  •  i  (  f  '>j  it  • . ( ^  \  ~ 

/ 

Si  symptomata  quae  impetum  denunciunt 
minus  sint  severa,  brachio  venaesectio,  hi- 
rudines  temporibus,  vel  cucurbitulae  cruen¬ 
tae  occipiti,  imprimis  admovendae  sunt  ;  si  ve¬ 
ro  maxime  urgeant  symptomata,  sanguinis 
emissio  e  capite,  ut  supra  memoravimus,  his 
semper  anteponenda  est. 

A 

r  •  {  _  f  _  .  . 

E  t  Omnibus 

i  * 


*  “  Solent  chirurgorum  non  pauci  quando  ve- 

r-  *  '  /.  *  _  / 

nas  jugulares  secare  jubentur,  injecto  collo  vinculo, 

sanguinis  e  capite  reditum  retardare,  ut  venae  intu- 

\ 

mescant.  Sed  hoc  capitis  morbis  nocumento  est. 
Curandum  igitur,  omisso  vinculo,  ut  manu  paulo 
supra  claviculam  posita,  et  capite  posterius  recli¬ 
nato,  vena  jugularis  comprimatur  ;  sic  enim  intu¬ 
mescet  sola,  et  apta  fectioni  fiet,  quin  caput  quid¬ 
quam  mali  patiatur." 

.  Burserius,  vol.  iii.  p.  23. 

Omnibus  remediis  prophylacticis  usu  dig¬ 
nis,  jam  recensitis,  ad  curationem  procedere 
liceat. 

MODUS  MEDENDI. 

In  hoC,  ut  in  omnibus  aliis  morbis,  ratio 
medelas  e  causa  proxima  deducenda  est.  A- 
nimo  igitur  persuaso,  apoplexiam  vel  a  con¬ 
gestione  sanguinis  in  vasis  cerebri,  vel  extra¬ 
vasatione  sanguinis  vel  seri  in  ejus  cavitates, 
oriri,  primum  et  praecipuum  erit,  vel  arteriam 
temporalem  vel  venam  jugularem  secare,  et 
sanguinem  pro  signis  viribusque  aegroti  de¬ 
trahere. 

» 

Corpus  in  positura  quasi  erecta  collocandum 
est ;  et  ne  nimis  urgeat  calor,  aer  externus  in 
cubiculum,  stragulis  ex  parte  amotis,  libere 
admittendus. 


Omnia 

Omnia  quaecunque  collum  et  ejus  vasa 
comprimere  queant,  statlm  dejicere  opor¬ 
tet. 


Vesicatoria  capiti,  capillitio  abraso,  vel  nu- 

•  i  •  / 

chae,  sunt  admovenda. 

Cathartica  acria,  si  facultas  manserit  de^ 
glutiendi,  ore  assumenda,  propriisque  inter¬ 
vallis  repetenda  sunt.  Haec,  quod  intestina 
excitant,  sanguinem  in  has  partes  alliciunt, 
unde  vasa  capitis  minus  opprimuntur. 

Eodem  cum  exitu,  cataplasmata  sinapeos 
ad  inferiora  plurimum  prosint. 


Enemata  ex  oleo  succini,  aloe  et  jalapio 
constantia,  frequenter  injicere  licet. 

t  % 

\ 

Stimuli 


i 

Stimuli  qui  totum  genus  nervosum  affici- 

j  1  )  OL 

'  unt,  quam  maxime  prohibentur 

- .  /(  :>  *  c:or;  i  .>  .  •  r  •  r:t-  ft 

Opium  a  nonnullis  f  in  hoc  morbo  commen¬ 
datum  fuit ;  si  vero  mens  me  recte  moneat, 
nocet,  quamobrem  omnino  rejiciendum. 

Emetica, 


*  “  It  has  been  usual  witli  practitioners,  together 

»-  #  •  -  v  •*'  ■  ■ " ;  * 

with  the  remedies  already  mentioned,  to  employ 

*  1  A  ik  V  ,  {  /  ji  1 

stimulants  of  various  kinds  ;  but  I  am  disposed  to 
think  tliem  generally  hurtful ;  and  they  must  be 

I  '  f-  '  (  •  V  *  |  .  '  •  . 

.  so,  wherever  the  fulness  of  the  vessels,  and  the  im- 

IX 

petus  of  the  blood  in  these  is  to  be  diminished. 
Upon  this  principle,  it  is  therefore  agreed,  that  sti¬ 
mulants  are  absolutely  improper  in  what  is  suppo- 
sed  to  be  a  sanguine  apoplexy  •,  but  they  are  com- 
monly  supposed  to  be  proper  in  the  ferous.  If, 
however,  we  be  right  in  alleging,  that  this  also  com- 
monly  depends  upon  a  plethoric  state  of  the  blood - 
vessels  of  the  brain,  stimulants  must  be  equally  im¬ 
proper  in  the  one  case  as  in  the  other.” 

Cullen,  vol.  ii.  p.  90, 

f  Vide  KiR'KLand. 

Emetica,  quod  sanguinem  ad  caput  deter- 
-  minant,  in  plerisque  periculosa  sunt ;  si  vero 
paroxysmus  magna  ex  distentione  ventriculi 
oriatur,  idonea  sint ;  priusquam  tamen  adhi¬ 
beantur,  sanguinis  ex  arteria  temporali  parca 
detractio  juvat :  hoc  enim  praetermisso,  ex  ac¬ 
tione  vomitus  morbus  gravior  fieri  possit 

i  ~jr  rr  -  ;  ;  *  '  *  * '  *r  •  '  •  r  ^ 

*  "  *  1  '  1  s  >.*  '  J  *  '  I  1  •  • 

Ex 


*  Sententiae  Burserii  de  Emeticorum  Usu,  sic  se 
habent.  “  Praeterea  nemo  sanae  mentis  negabit  peri¬ 
culosum  maxime  esse  emeticum  propinare,  vomi- 
tum  ciere,  in  ea  apoplexia  quam  vasa  ceberi  aut  prae¬ 
ter  modum  sanguine  distenta,  aut  rupta  aut  corrosa 
effecerint.  Quis  enim  non  videat  vomitu  sanguinem  j 
uberius  validiusque  ad  caput  propelli,  ejusque  inde 
refluxum  impediri  j  sic  ut  vasa  ipsa  magis  magisque 
turgescant,  ruptionemque  si  forte  adhuc  illaesa  es- 
sent,  facilius  citiusque  subeant  ?  si  vero  jam  dilacera- 

*  .  -  r-  •  .  *  '  * 

ta  sint,  ampliore  facto  vulnere,  copiosiorem  sangui¬ 
nem  effundant,'’  &.c. 

/ 

Vol.  iii.  p.  107.  Lipsiae,  1787. 

Ex  innumeris  equidem  exemplis,  quae  vel 
infausta  vel  fausta  fuerint,  prout  sanguinis 
emissio  neglecta  vel  perfecta  fuerit,  patet, 
hanc,  remedium  esse  maxime  necessarium,  et 
quo  omisso,  omnia  alia  minime  valent. 

Ad  hoc  illustrandum,  de  casu  viri  generosi 
qui  per  duodecim  horarum  spatium  apoplexia 
saeve  vexatus  fuit,  suspensis  frequenter  respi¬ 
ratione  et  arteriarum  pulsu,  mentionem  facere 
liceat.  Status  quidem  ejus,  spei  omnino  fuit 
expers.  Effectus  vero,  arteria  secta  tempora¬ 
li,  mirabilis  et  fere  repentinus.  Brevi  jam 
tempore  elapso,  oculos  aperiit,  et  dixit,  ei  esse 
sensum  gravissimi  ponderis,  lapidis  quasi  mo¬ 
laris  ex  ejus  collo  amoti,  et  tanquam  in  mon¬ 
tis  declivitatem,  capite  deorsum  pendente,  an¬ 
tea  incubuisset.  Cathartica,  decoctum  sene - 
kce,  doses  parvae  submuriatis  hydrargyri  et 
scillae  maritimae,  medicamenta  fuerunt  prae¬ 
cipua  :  sanguinis  detractio  ad  viginti  circiter 
uncias  cum  quinque. 


Cum 

Cum  paroxysmus  sic  se  feliciter  absolvit, 

leges  quae  in  prophylaxi  recensentur  stricte 

\ 

observandae  sunt* 

De  apoplexia  hydrocephalicd ,  quod  infantes 
plerumque  adoritur,  causasque  etiam  diversas 
agnoscit,  nil  agitandum  est. 

•  1  f  _  '  •  .«  X  X-  r* 

Si  hic  morbus,  corpori,  diathesi  hydropica 

* 

affecto,  superveniat,  cathartica  et  diuretica 
maxime  prosunt :  et  cum  fere  semper  talibus 
exemplis  magna  adest  debilitas,  sanguis  raro 
si  unquam  emitti  debet. 

Apoplexia  ex  inhalatione  vaporum  veneni¬ 
ferorum,  vel  ex  venenis  in  ventriculum  accep¬ 
tis,  ortum  habens,  stimulantibus,  praemissis 
sanguinis  detractione  et  catharticis,  bene  trac¬ 
tatur. 

Si  venenum  nuper  devoratum  fuerit,  et  sig¬ 
na  apoplexiam  indicantia  nondum  apparuerint, 

emeticum 


i 

emeticum  administrare  oportet ;  si  vero  effec¬ 
tus  veneni  cum  medicus  advenerit,  plane  indi¬ 
cantur,  tunc  equidem  non  proderit. 


His  omnibus  frustra  tentatis,  talia  remedia 
admovenda  sunt,  qualia  ad  eliciendam  vitae 
flammam  hominum  in  aqua  immersorum ;  et 
etiamsi  non  amplius  maneant  signa  vitae  vel 

m  »  *  f*  "  ^  i 

mentis  sibi  consciae,  ad  haec  semper  accurren¬ 
dum  est,  priusquam  scintilla,  nunc  languida, 
penitus  extinguatur. 


*  fi 


r 


V. 

Hac  jam  Dissertatione  ad  finem  perducta, 
solummodo  restat,  ut  erga  viros  quosdam  ge- 

■  4. 

nerosos  animum  perquam  gratum  hic  palam 
profitear. — Imprimis  Archibaldo  Geddes,  a- 

. 

pud  Leith ,  Armigero,  ob  plurima  beneficia, 
amicitiaeque  documenta  quibus  me  dignatus 
est  dum  per  triennium  in  Scotia  studiis  in¬ 
cumbebam, 

cumbebam,  et  e  cujus  sermone  societateque 
tempus  jucundissime  conterebam  : — necnon 
Professoribus  Medicis  doctissimis,  in  hac 
Academia,  quorum  praelectiones  maxima  cum 
voluptate,  et,  ut  spero,  haud  sine  fructu,  audi¬ 
vi  : — necnon  Medicis  et  Chirurgis  solertissi- 
mis  Nosocomii  Publici  quod  apud  Liverpool 
est,  a  quibus,  dum  ibi  loci  per  quadriennium 
manebam,  multum,  de  re  medica,  commodi 
derivasse  agnosco.  Procul  absit  ut  silentio 
praeteream  Gulielmum  Gresley,  in  hac  in¬ 
stitutione  chirurgum  domesticum ,  a  quo  bene¬ 
ficia  equidem  innumera,  amicitiaeque  quam 
verissimae  indicia,  per  plurimos  jam  annos, 
accepi ; — nec  te,  amicissime  Gresley,  me 
unquam  meminisse  pigebit. 

